Meghalt Jim Hall, a modern kor egyik vezető dzsesszgitárosa | Szórakozás | Szeged - delmagyar.hu
ÚtON: gázolaj folyt szét Vásárhelyen a kettős…
Gyermekorvosok szerint engedni kellene, hogy több napot…
Semtexszel robbanthatták fel a máltai oknyomozó…
Szórakozás > Meghalt Jim Hall, a modern kor egyik vezető dzsesszgitárosa
Meghalt Jim Hall, a modern kor egyik vezető dzsesszgitárosa
2013.12.11. 11:34
A művészt 83 esztendős korában rövid betegség után kedden álmában érte a halál manhattani otthonában.
Meghalt Jim Hall, a modern kor egyik vezető dzsesszgitárosa, akinek finom, lágy stílusú játéka nagy hatással volt olyan fiatalabb követőire, mint Pat Methenyés Bill Frisell.
A művészt 83 esztendős korában rövid betegség után kedden álmában érte a halál manhattani otthonában - közölte felesége, Jane Hall.
Hall röviddel halála előttig aktívan zenélt. Novemberben a Lincoln Centerben koncertezett együttesével, amely ezúttal két vendéggitárossal, John Abercrombie-vel és Peter Bernsteinnel egészült ki. Januárra japán turnét tervezett Ron Carter dzsesszbőgőssel, régi zenésztársával.
2004-ben Hall lett az első modern dzsesszgitáros, aki elnyerte az Egyesült Államok legrangosabb dzsesszkitüntetését, a Nemzeti Művészeti Alapítvány Dzsessz Mestere elismerést.
Forrás: allaboutjazz.com/Sue Storey
"Jim egyike volt a dzsessztörténet legfontosabb improvizáló gitárművészeinek. Zenei zsenialitása mély humanitással párosult" - méltatta Pat Metheny, aki fellépett és lemezt is készített Hall-lal.
Egy 2003-ban adott interjújában Hall arról beszélt, hogy olyan kompozícióknak szeret a részese lenni, amelyek játék közben születnek.
Joachim-Ernst Berendt, dzsesszkönyvek elismert német szerzője egyszer úgy fogalmazott, hogy "Hall a tökétetes zenei partner". Az elmúlt hatvan évben a dzsessz számos nagyságával duóban vagy kisebb zenei formációban készített felvételeket. Partnerei között volt a szaxofonon játszó Sonny Rollins, Gerry Mulligan, Ornette Coleman és Paul Desmond, a zongorista Bill Evans, a dzsesszbőgős Red Mitchell és Ella Fitzgerald énekesnő is.
Hall 1930. december 4-én született Buffalóban, családjával később Clevelandbe költözött. Tízévesen vette kezébe a gitárt, és három évvel később, amikor meghallotta Charlie Christian gitárjátékát, beleszeretett a dzsesszbe.
Clevelandi zenei tanulmányai után Los Angelesben kötött ki, ahol előbb a Hamilton kvintett, majd a Giuffre trió tagja lett. Saját együttesének vezetőjeként első lemezét 1957-ben Jazz Guitar címmel készítette el. New Yorkba költözve olyan ismert sztárokkal zenélt, mint Evans, Fitzgerald, Ben Webster és Lee Konitz. Art Farmer trombitaművésszel együtt vezetett egy kvartettet, és saját triót alapított Tommy Flanagan zongoristával és a dzsesszbőgős Carterrel.
Lánya és menedzsere, Devra Hall Levy szerint apja nemcsak mesteri dzsesszgitáros volt, hanem nagyszerű zenei rendező és komponista, amit a kilencvenes évek közepén megjelent olyan lemezei is jeleznek, mint a Textures és a By Arrangement.
Most nem tiltja semmi a parkolást, de lehet, hogy fogja: beállnak a szertár elé a tűzoltóságnál
Magyarország köztársasági elnöke október 23-ai hatállyal előléptette rendőr vezérőrnaggyá Lukács János György rendőr dandártábornokot.
Aranyat ért a szegediek marhaszegye: nemzetközi barbecue-versenyen remekeltek az ügyes amatőrök
Marhaszegy kategóriában egy öttagú, amatőrökből álló szegedi csapat hozta el az első helyezést a közelmúltban a tokaji borvidék szívében, Tállyán megrendezett nemzetközi barbecue-versenyen.
Ezek a cuki kecskegidák tuti feldobják a napját - videó
Kiskorú lányok is áldozatai voltak a 47 éves férfinak Budapesten - négy és fél évet is kaphat
ÚtON: gázolaj folyt szét Vásárhelyen a kettős körforgalomnál
Külföldi munkavállalás: az egyiknek sikerül, a másiknak nem - Németországban gyorsan ateista lesz a magyar
Fejest ugrott a virágágyásba, pedig a csokorra ment
Persze a menyasszony se dobta túl messzire a csokrot, de tudjuk, egy esküvőn az egyedülálló lányok… Tovább olvasom